b'\n_START_ARTICLE_\nVeidrodinis fotoaparatas\n_START_PARAGRAPH_\nVeidrodinis fotoaparatas \xe2\x80\x93 fotoaparatas, kuris b\xc5\xabna dviej\xc5\xb3 arba vieno objektyvo. Fotografuojant matiniame stikle matomas vaizdas, formuojamas objektyvo, toks, koks jis bus nuotraukoje. Fotoaparate yra u\xc5\xberaktas, diafragma, blykst\xc4\x97, \xc5\xa1viesmatis ir vaizdo ie\xc5\xa1kiklis.\n_START_SECTION_\nU\xc5\xberaktas\n_START_PARAGRAPH_\nU\xc5\xberaktas yra mechanizmas, kuris \xc4\xafleid\xc5\xbeia \xc5\xa1vies\xc4\x85 \xc4\xaf fotoaparat\xc4\x85. Kai nuspaud\xc5\xbeiamas fotoaparato u\xc5\xberakto mygtukas, u\xc5\xberaktas atidaro objektyvo diafragm\xc4\x85, kad ant fotografin\xc4\x97s juostos kur\xc4\xaf laik\xc4\x85 krist\xc5\xb3 \xc5\xa1viesa ir suprojektuot\xc5\xb3 atvaizd\xc4\x85. U\xc5\xberaktas atidaromas tik sekund\xc4\x97s dalelei.\n_START_SECTION_\nDiafragma\n_START_PARAGRAPH_\nDiafragma yra prietaisas, kuris riboja \xc4\xaf fotoaparat\xc4\x85 patenkan\xc4\x8dios \xc5\xa1viesos kiek\xc4\xaf. U\xc5\xbe fotoaparato objektyvo yra diafragma su kei\xc4\x8diamo skersmens apert\xc5\xabra. Reguliuojant apert\xc5\xabros dyd\xc4\xaf yra kei\xc4\x8diamas atvaizdo ry\xc5\xa1kumas. Jei vaizdas yra nery\xc5\xa1kus, apert\xc5\xabra yra susiaurinama, o jei per daug ry\xc5\xa1kus, praple\xc4\x8diama. Diafragmos apert\xc5\xabr\xc4\x85 nusako F raid\xc4\x97 ir skai\xc4\x8dius. Tai \xe2\x80\x93 objektyvo \xc5\xbeidinio nuotolis, padalintas i\xc5\xa1 apert\xc5\xabros skersmens.\n_START_SECTION_\nBlykst\xc4\x97\n_START_PARAGRAPH_\nBlykst\xc4\x97 yra \xc5\xa1viesos \xc5\xa1altinis, kuri i\xc5\xa1spinduliuoja intensyvios \xc5\xa1viesos blyksn\xc4\xaf. Blykst\xc4\x97 ap\xc5\xa1vie\xc4\x8dia fotografuojam\xc4\x85 objekt\xc4\x85, kai nepakanka nat\xc5\xabralios \xc5\xa1viesos. Daug fotoaparat\xc5\xb3 turi elektronines blykstes. Blykst\xc4\x99 sudaro ma\xc5\xbeas elektroninis vamzdelis, per kur\xc4\xaf pratekantis stiprus elektros srov\xc4\x97s impulsas u\xc5\xbedega \xc5\xa1ias dujas ir jos akimirksn\xc4\xaf ry\xc5\xa1kiai \xc5\xa1vie\xc4\x8dia.\n_START_SECTION_\n\xc5\xa0viesmatis\n_START_PARAGRAPH_\n\xc5\xa0viesmatis yra prietaisas, kuris matuoja, kiek \xc5\xa1viesos reikia fotografuojant. Daugelis fotoaparat\xc5\xb3 turi \xc5\xa1viesma\xc4\x8dius arba eksponometrus. Jis matuoja \xc5\xa1viesos sraut\xc4\x85, kuris sklinda nuo fotografuojamo objekto. Turi fotoelement\xc4\x85, kuris \xc5\xa1vies\xc4\x85 paver\xc4\x8dia elektros srove. Nuo elektros srov\xc4\x97s stiprumo priklauso rodmenys fotoaparato ekrane \xe2\x80\x93 ar esant nustatytai diafragmai bus gauta pakankamai ap\xc5\xa1viesta nuotrauka.\n_START_SECTION_\nVaizdo ie\xc5\xa1kiklis\n_START_PARAGRAPH_\nVaizdo ie\xc5\xa1kiklis yra fotoaparato prietaisas, per kur\xc4\xaf matomas toks vaizdas, koks bus nuotraukoje. Vaizdo ie\xc5\xa1kiklis kartais turi atskir\xc4\x85 objektyv\xc4\x85, kuris projektuoja vaizd\xc4\x85 pana\xc5\xa1iai kaip pagrindinis objektyvas. Veidrodiniame vieno objektyvo fotoaparate pagrindinis objektyvas kartu yra ir vaizdo ie\xc5\xa1kiklis. Atlenkiamas veidrodis, esantis prie\xc5\xa1 juost\xc4\x85, perduoda vaizd\xc4\x85 ne \xc4\xaf j\xc4\x85, o \xc4\xaf ak\xc4\xaf. Fotografuojant (nuspaudus u\xc5\xberakto mygtuk\xc4\x85) veidrodis yra trumpam pakeliamas, kad netrukdyt\xc5\xb3 ap\xc5\xa1viesti juostos.\n_START_SECTION_\nPla\xc4\x8diakampis objektyvas\n_START_PARAGRAPH_\nPla\xc4\x8diakampis objektyvas yra objektyvas, kuriuo sukuriamas panoraminis atvaizdas. Pla\xc4\x8diakampio objektyvo \xc5\xbeidinio nuotolis yra trumpas, tod\xc4\x97l yra apr\xc4\x97piamas didelis erdv\xc4\x97s plotas.\n_START_SECTION_\nObjektyvas su kei\xc4\x8diamuoju \xc5\xbeidinio nuotoliu\n_START_PARAGRAPH_\nObjektyvas su kei\xc4\x8diamuoju \xc5\xbeidinio nuotoliu gali pakisti i\xc5\xa1 pla\xc4\x8diakampio \xc4\xaf teleobjektyv\xc4\x85. Kei\xc4\x8diant objektyvo \xc5\xbeidinio nuotol\xc4\xaf, yra kei\xc4\x8diamas objektyvo apr\xc4\x97piamos erdv\xc4\x97s plotis (pritraukiamas vaizdas)'